# **DECIZIA ETAPEI DE ÎNCADRARE**

## Nr. număr din 05.09.2016

....

Ca urmare a solicitării de emitere a acordului de mediu adresate de **SC Group Metal Trading SRL**, cu sediul în Str. B-dul Mihai Viteazu, Nr. 96/A, Zalau, Judetul Sălaj, ...., înregistrată la APM Salaj cu nr. 4337/20.07.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 05.09.2016 că proiectul **Construire hală prelucrări produse metalurgice şi depozitare** propus a fi amplasat în .mun Zalău B-dul Mihai Viteazu PUZ Parc Industrial Zalău Vest. nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr.2, la pct. 10, lit.b,

b1) mărimea proiectului: Prin proiect se propune

Activitatatea principala a beneficiarului **S.C. GROUP METAL TRADING SRL** este stocarea - depozitarea diferitelor produse metalurgice, in special teava de diferite tipuri si dimensiuni, dupa care aceste produse sunt comercializate diversilor clienti: persoane fizice si juridice

Amplasamentul proiectului se afla in Localitatea Zalau, B-dul Mihai Viteazu, nr. 96/A (zona R.A.R), judetul Salaj.

Terenul este proprietatea beneficiarului conform Extrasului CF. nr. 50021- nr. cad. 50021 in suprafata de 13.251mp

Conform planului de amplasament, pe teren sunt prezentate urmatoarele constructii:

-C1 - Casa: 201 mp;-

C2 - Post Trafo L.E.A - 6mp;

-C3 - Hala industriala: 304 mp;C4 - Fundatie gater: 105 mp;

-C5 - Platforma betonata: 6128 mp;

-C6 - Platforma carosabila: 1294 mp;

-C7 - Hala depozitare produse metalurgice, parter construita in 2013 pe baza autorizatiei de c-ire Nr.446 din 13.09.2011 eliberata de Primaria Municipiului Zalau.

Terenul are front la strada Bd. Mihai Viteazul/Drum european E81 pe o lungime de 59.53m, iar accesul pe amplasament se face prin trei podete betonate.

Intentia beneficiarului este aceea de a realiza pe amplasamet o hala in vederea prelucrarii produselor metalurgice si a depozitarii acestora.

Pe baza temei de proiectare lansata de beneficiar s-a analizat posibilitatea amplasarii pe terenul in suprafata de 13.251mp a unei constuctii parter cu suprafata construita de 1680.35 mp (16.36m x 102.71m), cu destinatia hala de prelucrare produse metalurgice si depozitare.

Hala va avea trei compartimente, cu roluri specifice halelor de prelucrare si depozitare a produselor. **Primul compartiment** va fi o zona de incarcare/primire a materiei prime metalice (Su 272.10 mp), in **al doilea compartiment** se vor procesa/prelucra produsele metalurgice (Su = 1000.65 mp), iar **al treilea compartiment** va avea rol de depozit, unde se vor depozita materialele finite (Su = 285.10mp). Pe langa cele 3 compartimente, hala va avea un vestiar (Su=22.60 mp), o baie(Su=4.05 mp), birou (Su=12.90 mp), precum si o incapere unde este amplasata centrala termica (Su=10.60 mp)

Constructia propusa se va realiza pe structura metalica formata din stalpi marginali (laterali si de front), hala avand deschiderea de 15.50 m si 17 travei de 6 m. Se vor executa fundatii izolate sub stalpii structurii de rezistenta, inchideri perimetrale din panouri sandwich din tabla de culoare gri, acoperis in doua ape, cu panta mica, constructia va avea inaltimea la streasina de aproximativ 5 m si la coama de 6 m.

Prelucrarea elementelor metalice consta in debitarea placilor si tevilor metalice in diferite dimensiuni prin taierea cu laser sau plasma in zona de procesare.

b2) cumularea cu alte proiecte: nu este cazul .

b3) utilizarea resurselor naturale:

Alimentarea cu energie electrică a obiectivului se va realiza de la reţeaua de energie electrică existentă din zonă.

Încalzirea obiectivului : nu este ;

**Alimentarea cu apă:** - nu este cazul

b4) evacuarea apelor uzate: - nu este cazul ;

**apele pluviale** de pe acoperisul halei se colecteaza prin jgheaburi si burlane cu descarcare spre limita proprietatii unde sunt conduse prin rigole betonate spre santul colector din exteriorul proprietati.

b5) producţia de deşeuri: vor rezulta deşeuri pe durata realizării proiectului, necesitând implementarea unui sistem pentru gestionarea deşeurilor cf. legislaţiei specifice în vigoare; pentru organizarea de şantier se impune executarea unor lucrări pregătitoare şi asigurarea mijloacelor materiale şi umane.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare.

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) . Localizarea proiectului:

c1) utilizarea existentă a terenului: conform certificatului de urbanism nr. 724 din 14.06.2016 emis de Primăria Municipiului Zalău .

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul.

c3) capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul.

d3) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: - redusă, pe perioada de execuţie şi funcţionare.

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare;

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;

Respectarea prevederilor actelor/avizelor emise de alte autorităţi pentru prezentul proiect;

Respectarea prevederilor STAS 10009/1988, privind nivelul de zgomot şi cf. Ord MS nr. 119/2014 , Normele de igienă şi sănătate publică privind mediul de viaţă al populaţiei ;

Realizarea reţelelor de canalizare etanşe pentru a preveni poluarea solului şi a pânzei freatice;

Interzicerea depozitării direct pe sol a deşeurilor sau a materialelor cu pericol de poluare;

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor.

La şedinţa CAT din data de 05 09.2016 au fost solicitate următoarele acte/avize:

Aviz PSI ;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Dr.ing. Aurica GREC**

**Şef serviciu Avize, Acorduri, Autorizaţii**

**ing. Gizella BALINT**

Întocmit,

ing. Filomela POP